ئەو هونەرمەن ٨٠ ساڵە، بڵاو کرد ک مەوقەی توومارکردن فیلم خەیاڵ زانستی "بروجيكت كيه" لە شار حەیدەر ئاباد دەنگی شکیاگە.
ئەو فیلمە وە دوو زوان هندی و تیلوگوی بەرهەم کریەێد، و بڕیارە لە ساڵ ٢٠٢٤ نمایش بوود.
باچان نویسان: خرتنەک دەنگی شکیاگە، وتیش؛ زەخمداریەگەی ژان دیرێد، و چیە لای پزشک وەرجەیەگ بچوودە ماڵ خوەی لە مۆمبای، و تەمەی هوچانخواردنیگ ئەرای کردگە.
ئەو ئەکتەر خاوەن جەماوەری گەورە لە جەهان، ک هەمیشە دووسەیلی لە دەیشت ماڵەگەی لە مۆمبای گردەو بوون، وت: تیتوەنم ئی ئیوارانە بامە پیریدان، ئەراوە داوا کەم ناین، گشت چشتیگ خاسە، وتیش: کار لە فیلمەگە وسیاگە تا خاسەو بوود.
